Aaron Rodgers

**Aaron Charles Rodgers** (født 1983) er en amerikansk fotball quarterback for New York Jets i National Football League (NFL). Rodgers spilte college football for California Golden Bears, hvor han satte flere pasningsrekorder for en karriere, inkludert lavest ratio av interceptions i én sesong og i en karriere. Han ble plukket opp i første runde av NFLs draft i 2005 av Green Bay Packers og spilte for dem ut .

Etter å ha vært reserve for Brett Favre i sine tre første år i NFL ble Rodgers Packers’ startende quarterback i . I  ledet han dem til seier i Super Bowl XLV over Pittsburgh Steelers, og ble utpekt til Super Bowl MVP. Han ble utnevnt til Associated Press Athlete of the Year i 2011, og ble stemt til ligaens MVP av Associated Press i 2011, 2014, 2020 og 2021. Rodgers er den femte spilleren til å bli utpekt MVP flere sesonger på rad, etter Peyton Manning, Brett Favre, Joe Montana og Jim Brown.

Rodgers har ledet NFL i touchdown-til-interception ratio seks ganger (2011, 2012, 2014, 2018, 2020, 2021); lavest prosentandel interceptions seks ganger (2009, 2014, 2018–2021), passer rating fire ganger, (2011, 2012, 2020, 2021), prosentandel touchdownpasninger fire ganger (2011, 2012, 2020, 2021); touchdowns tre ganger (2011, 2016, 2020), touchdownpasninger to ganger (2016, 2020) og yards per forsøk (2011) og prosentandel fullførte pasninger (2020) én gang.

I seriespillet er Rodgers nummer én i NFL i passer rating med en rating på over 100 (den første til å ha en karriererating på over 100) og har også hatt høyest passer rating, flest touchdown sammenlignet med interceptions og lavest prosentandel interception i NFL gjennom 2010-årene.

I sluttspillet er han nummer to i touchdownpasninger, fire i pasningsyards og seks i passer rating. I seriespillet har han 4,52 touchdowns per interception, høyest i NFLs historie, har ligaens laveste interceptionprosent på 1,4 % og høyest passer rating i én sesong på 122,5. Siden Rodgers holder NFL-rekorden for høyeste passer rating og generelt sett presterer på et høyt nivå blir han av mange kommentatorer sett på som tidenes beste quarterback. Rodgers har også vunnet Best NFL Player ESPY Award fire ganger.

Utenom amerikansk fotball er Rodgers også en deleier av National Basketball Associations (NBA) Milwaukee Bucks, og regnes derfor også som en NBA Champion etter Bucks' seier i NBA-finalene i 2021.

## Tidlige år
Aaron Charles Rodgers ble født i Chico, California, til Darla Leigh (født Pittman) og Edward Wesley Rodgers. Aarons far var en kiropraktor fra Texas som spilte amerikansk fotball som offensive lineman for Chico State Wildcats fra 1973 til 1976. Han er av engelsk, irsk og tysk opphav. Familien flyttet til Ukiah, California, hvor Aaron gikk på Oak Manor Elementary School. Edward Rodgers kastet ball med Luke, Aaron og Jordan, og fortalte dem at de burde holde seg borte fra festing i college for å ikke begrense seg selv i sport som han gjorde. Aaron tok rådet til hjertet. Da han var ti år gammel havnet han på forsiden av *Ukiah Daily Journal* for hans prestasjoner i en lokal frikast-turnering i basketball.

Senere flyttet familien til Beaverton, Oregon, hvor Rodgers gikk på Vose Elementary School og Whitford Middle School, og spilte baseball i Raleigh Hills Little League som shortstop, center field og pitcher.

Familien flyttet tilbake til Chico i 1997, og Aaron gikk på Pleasant Valley High School, hvor han var startende quarterback i to år og samlet opp 4 421 pasningsyards. Han satte rekorder med seks touchdowns og 440 yards totalt i én kamp. Han satte også en sesongrekord ved skolen med 2 466 yards i 2001. Han ble uteksaminert i våren 2002.

## Karriere i college football
Til tross for at han satte rekorder i high school var det lite interesse i han fra Division I-programmer. I et intervju med *[[E:60]]* i 2011 mente han at mangelen på interesse i rekrutteringsprosessen kom fra at han fysisk fremstod som relativt lite imponerende i high school, 178&nbsp;cm høy og 75&nbsp;kg tung. Rodgers hadde lyst til å gå til Florida State og spille under hovedtrener Bobby Bowden, men ble avvist. Det eneste tilbudet for å konkurrere for et stipend var som en walk-on for Illinois. Han avslo invitasjonen, og vurderte en periode å droppe sporten til fordel for å studere rettsvitenskap.

Han ble så rekruttert til å spille fotball ved Butte Community College i Oroville, et junior college omtrent 25&nbsp;km sørøst for Chico.

### 2002
Rodgers hadde 26 touchdownpasninger i sin første sesong ved Butte Community College, og ledet skolen til et sammenlagtresultat på 10&ndash;1, NorCal Conference-tittelen, og en rangering som #2 på landsbasis. Mens han var der ble han oppdaget av California Golden Bears' hovedtrener Jeff Tedford, som var der for å rekruttere Buttes tight end Garrett Cross. Tedford ble overrasket da han fikk vite at Rodgers ikke hadde blitt rekruttert tidligere. På grunn av hans gode karakterer fra high school kunne han overførest etter ett år på junior college istedenfor to.

### 2003
Som en transfer fra junior college hadde Rodgers tre gyldige år ved Cal. Han ble utpekt til startende quarterback i den femte kampen i 2003-sesongen, mot det eneste laget som hadde gitt han ett Division I-tilbud etter high school, Illinois. I sitt andre år hjalp han Golden Bears til et resultat på 7&ndash;3 som starter.

I sin andre start ledet Rodgers til en ledelse på 21&ndash;7 til halftime mot #3 USC. Etter en skade måtte han bli erstattet av Reggie Robertson for den andre halvdelen av kampen. Bears vant etter trippel overtid, 34&ndash;31. Rodgers hadde 394 pasningsyards og ble utpekt til kampens MVP under Insight Bowl i 2003 mot Virginia Tech.

I 2003 tangerte Rodgers skolens sesongrekord for antall kamper med minst 300 yards på fem, og satte en ny skolerekord for lavest prosentandel av pasninger intercepted på 1,43%.

### 2004
Som junior ledet Rodgers Cal til et sesongresultat på 10&ndash;1, rangert innen topp fem ved slutten av seriespillet, hvor det eneste nederlaget var 23&ndash;17 mot #1 USC. I kampen satte Rodgers en skolerekord for flest fullførte pasninger på rad med 26, og tangerte en NCAA-rekord med 23 fullførte pasninger på rad i én kamp. Han satte en skolerekord i enkeltkamper for prosent fullførte pasninter med 85,3%. Rodgers holder skolens karriererekord for lavest prosentandel av pasninger intercepted med 1,95%. Rodgers' prestasjoner hadde gjort det mulig for Golden Bears til å få en kampvinnende touchdown på first and goal med 1:47 igjen. På første play bommet han med pasningen. På andre ble han sacked av Manuel Wright. Etter en timeout og nok en pasningsbom stopped USC Cals run play, og sikret seieren. Rodgers kommenterte senere at det var "frustrating that we couldn't get the job done." Totalt avsluttet han 2004-sesongen med 2 566 pasningsyards, 24 touchdowns og 8 interceptions. Med en prosentandel fullførte pasninger på 66,1% ledet han Pac-10.

Etter at Texas ble valgt fremfor Cal for Rose Bowl ble Bears, rangert som #4, gitt en plass under Holiday Bowl, hvor de tapte 45&ndash;31 mot Texas Tech. Etter sesongen bestemte Rodgers seg for å droppe sitt seniorår for å bli med i NFLs draft i 2005.

### Statistikker i college

## Profesjonell karriere
### NFL Draft i 2005
Etter Rodgers' imponerende resultater med Cal som en junio, med 2 320 yards og 67,5% fullførte pasninger i seriespillet var det forventet at han skulle bli plukket opp tidlig i draftet. Han hadde tangert en NCAA-rekord da han hadde 23 fullførte pasninger på rad mot USC, som eventuelt vant sesongen. Han hadde 24 touchdown og kun åtte interceptions i sin siste sesong, som hadde imponert flere NFL-speidere. De kommenterte at han var en "talented strong-armed junior" som "combines arm strength, mechanics and delivery to make all the throws", men påpekte at hans statistikker kunne se mer imponerende ut enn de faktisk var etter som at han spilte i ett system som var særs vennlig mot quarterbacks, og at han trolig måtte gjennomgå en tilvenningsfase i NFL.

Før draftet var Rodgers trygg på at han kom til å bli draftet av laget han støttet og hadde vokst opp i nærheten av, San Francisco 49ers, som hadde første pick i draftet. 49ers valgte heller quarterbacken Alex Smith fra Utah, og Rodgers ble først plukket opp som nummer 24, av Green Bay Packers. Rdogers sa at han var nervøs og rastløs mens han ventet på å bli plukket opp flere timer inn i draftet, da han selv hadde forventet å bli plukket opp mye tidligere. At Rodgers ikke ble plukket før pick #24 og at Packers valgte ham som Brett Favres fremtidig erstatning ble draftets store story, selv om han var den andre quarterbacken til å bli plukket opp. Det ble også senere rangert som nummer 1 på NFL Networks Top 10 Draft Day Moments. Flere av lagene som hadde picks før #24 trengte å fylle andre posisjoner enn quarterbacken.

Rodgers er en av seks quarterbacks som Jeff Tedford hadde vært trener for til å bli plukket opp i første runde av et NFL Draft, sammen med Trent Dilfer, Akili Smith, David Carr, Joey Harrington, og Kyle Boller.

### Green Bay Packers
#### Årene som reserve: 2005–2007

I august 2005 ble det rapportert at Rodgers hadde gått med på en femårig kontrakt verdt $7,7 millioner med $5,4 millioner garantert, og et potensial med en utbetaling på opp til $24,5 millioner dersom alle insentivene ble møtt.

Rodgers brukte sin første sesong med Packers (som gikk 4&ndash;12 i seriespillet) som quarterback i reserve bak Brett Favre. Han fikk sin første kamp med lengre spilletid i en sesongoppkjøringskamp mot San Diego Chargers etter å ha erstattet Favre. I sin første NFL-kamp fullførte Rodgers to av syv pasninger og ble sacked to ganger. Han hadde også problemer i resten av sesongoppkjøret, før han avsluttet ved å konvertere på to tredje downs og kastet en touchdownpasning til tight end Ben Steele mot Tennessee Titans. Rodgers fikk lite spilletid i seriespillet. Han kom på banen og fikk sin første fullførte pasning i fjerde kvarter mot New Orleans Saints da Packers vant 52&ndash;3, til fullback Vonta Leach for 0 yards. Den 19. desember 2005 kom Rodgers på banen mot slutten av tredje kvarter mot Baltimore Ravens. Han fullførte åtte av 15 pasninger for 65 yards og en interception da Packers tapte 48&ndash;3.

Etter Packers' negative sesong i Rodgers første år fikk hovedtrener Mike Sherman sparken, og ble erstattet med Mike McCarthy. Rodgers ble så plassert i McCarthys "Quarterback-skole" seks timer per dag flere ganger i uken. Her var fokuset mer rettet mot koordinasjon, finmotorikk og teknikk. McCarthy jobbet også på Rodgers slippunkt, som ble flyttet fra like ved øret på høyre side av hjelmen og lenger ned, for å gi Rodgers et lettere kast.

Selv om Rodgers fikk lite spilletid i sin første sesong var han svært aktiv under trening, hvor han styrte speiderlaget. Jobben hans var å etterligne motstandernes forsvarsplaner for den følgende uken. Rodgers sa selv at dette hadde vært kritisk for hans suksess, og at det, for han, gjorde opp for mangelen på spilletid i kamper. Forsvaret og speiderne klaget ofte på at han trente for hardt, og fortalte han på ett punkt at han måtte roe seg ned. ROdgers sa selv at hans heftige treningsregime trolig hadde ført til at han hadde "rubbed people the wrong way". Wide receiver Donald Driver kommenterte at Rodgers tok "every scout-team possession like it was the last possession of his life." Da sesongoppkjøringen i 2006 begynte var Rodgers backup i alle fire kampene; han fullførte 22 av 38 pasninger for 323 yards og tre touchdowns. Rodgers fikk igjen lite spilletid i 2006-sesongen, men tok over i kampen mot Philadelphia Eagles den 2. oktober da Favre måtte av med en skade. Den 19. november 2006 knakk Rodgers venstrefoten da Packers tapte 35&ndash;0 mot New England Patriots på hjemmebane da han hadde erstattet den skadde Favre, og Rodgers måtte bli på sidelinjen for resten av sesongen.

Etter ett følelsesladet intervju med NBCs Andrea Kramer etter at laget avsluttet sesongen med en seier mot Chicago Bears annonserte Favre at han skulle bli med Packers i 2007-sesongen, som igjen utsatte Rodgers' sjanser på å bli lagets startende quarterback. I forkant av 2007-sesongen gikk det rykter om en mulig byttehandel hvor Rodgers skulle bli byttet til Oakland Raiders mot wide receiver Randy Moss. Moss ble istedenfor byttet til New England Patriots på den andre dagen av NFLs draft i 2007, og Rodgers ble med Packers.

Rodgers tok over da Favre ble skadet i andre kvarter mot Dallas Cowboys under *[[Thursday Night Football]]* den 29. november 2007. Rodgers fullførte 18 pasninger for 201 yards, uten interceptions. Han kastet også sin første touchdownpasning, men ble sacked tre ganger. Rodgers ledet laget fra å ligge 17 poeng bak til 3 poeng bak, men Cowboys tok eventuelt seieren 37&ndash;27.

#### 2008: Overgang til starter

Da Brett Favre annonserte at han skulle pensjonere seg den 4. mars 2008 åpnet dette posisjonen som startende quarterback for Rodgers for 2008-sesongen. Selv om Favre bestemte seg for å spille videre ble han byttet til New York Jets, som betydde at Rodgers skulle bli lagets startende quarterback.

Rodgers beviste snart at han var en av ligaens beste quarterbacks, med 4 038 pasningsyards i sin første sesong som starter, samt 28 touchdowns og kun 13 interceptions, som per 2023-sesongen fremdeles var en personlig rekord. I Rodgers' debutkamp som starter slo Packers Minnesota Vikings 24&ndash;19 i Lambeau Field. Dette var første gang siden 1992 at en quarterback som ikke var Favre startet en kamp i seriespillet for Packers. Rodgers avsluttet kampen med 178 pasningsyards og to touchdowns (en via pasning og en via et rush). Allerede i sin andre start ble ROdgers stemt frem som vinner av FedEx Air-prisen, etter 328 pasningsyards og tre touchdowns i en seier mot Detroit Lions.

I fjerde uke ble Rodgers rekke på 157 pasningsforsøk på rad uten en interception brutt av Derrick Brooks fra Tampa Bay Buccaneers. Rekken var den tredje lengste i lagets historie, bak Bart Starr (294) og Brett Favre (163). Rodgers pådro seg en kraftig strekk i skulderen i kampen, men fortsatte som starter og spilte bra i en seier mot Seattle Seahawks to uker senere, som for mange var et bevis på hvor tøff han var. Til tross for tidlig suksess hadde ikke Rodgers klart å sikre en seier i nære kamper i løpet av sesongen, til tross for syv forskjellige muligheter.

Den 31. oktober 2008 underskrev Rodgers en seks-årig kontraktforlengelse ut 2014-sesongen verd $65 millioner. I Rodgers' første fulle sesong som starter avsluttet Packers 6&ndash;10, og gikk glipp av sluttspillet.

#### 2009

Rodgers fikk sin første comebackseier i åpningskampen av 2009-sesongen. Packers lå bak ved begynnelsen av fjerde kvarter da han fullførte en 50-yard touchdownpasning til wide receiver Greg Jennings med rundt ett minutt spilletid igjen, som sikret en 21–15 seier mot Chicago Bears.

Rodgers ble utpekt til NFC Offensive Player of the Month for oktober 2009, med 988 pasningsyards, 74,5% fullførte pasninger, og en passer rating på over 110 for alle tre kampene den måneden.

Etter å ha startet sesongen 4–4 samt et nederlag mot Tamp Bay Buccaneers som til da ikke hadde vunnet en kamp, begynte laget å varmes opp. Rodgers ledet Packers til fem seiere på rad, og sanket på veien 1 324 pasningsyards, 9 touchdowns og kun 2 interceptions. Rodgers og Packers vant to av sine tre siste kamper, og avsluttet andre halvdel av sesongen 7&ndash;1 for et sammenlagtresultat på 11&ndash;5; godt nok for en wild card-plass i sluttspillet og femte seed i NFC.

Packers satte en ny lagrekord med 461 poeng totalt (#3 i ligaen), og slo den forrige rekorden satt av laget fra 1996 (456). Rodgers satte også en rekord da han ble den første quarterbacken i NFLs historie med over 4 000 pasningsyards i begge sine to første sesonger som starter. Han var nummer fire i pasningsyards (4 434) touchdownpasninger (30) passer rating (103,2) og yards per forsøk (8,2), og nummer åtte i andel fullførte pasninger (64,7%), og var nummer to blant quarterbacks i rushing yards (316). Han var nummer to i Packers' historie for pasningsyards, bak Lynn Dickey. Hans passer rating på 103,2 var også tredje høyest i lagets historie, bak Bart Starrs 105,0 i  og 104,3 i  (minimum 150 forsøk).

I NFL-sluttspillet i 2009-10#NFC: Arizona Cardinals 51, Green Bay Packers 45 (OT) Wild Card-runden møtte Packers Arizona Cardinals, som de slo uken før 33&ndash;7. Rodgers og Cardinals' quarterback Kurt Warners kamp ble senere rangert som #2 på NFL Networks *Top 10 Quarterback Duels*. Rodgers' første pasninge ble en interception av Dominique Rodgers-Cromartie. Etter det fikk Rodgers roet nervene og avsluttet kampen med 28 av 42 pasninger for 423 yards, med fire touchdownpasninger i andre halvdel. 423 pasningsyards, fire touchdownpasninger og fem totalt er en rekord for quarterbacks i sine første sluttspillkamper noensinne. Kurt Warner knuste derimot Packers' forsvar med 29 av 33 pasninger for 379 yards, fem touchdowns, ingen interceptions og en passer rating på 154,1. Packers tapte kampen etter en fumble på et kontroversielt play i ekstratid. Karlos Dansby returnerte ballen for kampens siste touchdown, og sikret Cardinals en 51&ndash;45 seier. Det var den høyeste totale poengsummen i en sluttspillkamp i NFLs historie.

På grunn av hans prestasjoner i seriespillet ble Rodgers invitert til sitt første Pro Bowl som NFCs tredje quarterback, bak Drew Brees og Brett Favre. Etter at Favre droppet ut etter en skade og Brees ble erstatte da han skulle spille i Super Bowl XLIV ble Rodgers NFCs startende quarterback. Han fullførte kampen med 15 av 19 pasninger for 197 yards og to touchdowns.

#### 2010: Super Bowl

I 2010 ledet Rodgers packers til seier i de to første kampene, men tapte så tre av de neste fire inkludert to på rad i overtid. Med de to nederlagene var Rodgers 0&ndash;5 i overtidskamper.

Ved midten av sesongen hadde Rodgers allerede ni interceptions, sammenlignet med hans syv ved sesongslutt året før, og var #16 i ligaen med en passer rating på 85,3. Han forbedret seg ut sesongen, med 16 touchdownpasninger og kun to interceptions, 71,4% fullførte pasninger og en passer rating på 122,0.

Da Packers slo San Francisco 49ers 34–16 i uke 13 hadde Rodgers 298 pasningsyards og tre touchdowns, og fikk sin første NFC Offensive Player of the Week-tittel. I uke 14 pådro han seg sesongens andre hoderystelse. Reserven Matt Flynn tok over. Packers tapte kampen 7&ndash;3 mot Detroit Lions. Rodgers var ikke startende quarterback mot New England Patriots, som avsluttet hans rekke på 45 på rad, tangert for nest lengste i lagets historie.

Etter bortetapet mot Patriots lå Packers 8&ndash;6 i sesongen, og trenge seier i sine to siste seriekamper for å kvalifiseres til sluttspillet. Med Rodgers tilbake som starter vant de mot New York Giants, hvor Rodgers fullførte 25 av 37 pasninger for 404 yards med fire touchdownpasninger og en passer rating på 139,9. Det var hans første kamp i seriespillet med over 400 pasningsyards, og sikret han sin andre NFC Offensive Player of the Week for 2010-sesongen. I sesongavslutningen slo de Chicago Bears 10&ndash;3.

For sitt pasningsspill i 2010-sesongen ble Rodgers utpekt til FedEx Air NFL Player of the Year.

Med sesongresultat på 10&ndash;6 gikk Packers inn i sluttspilelt som ett wild card og sjette seed i NFC. I Wild Card-runden slo de tredje seed Philadelphia Eagles 21&ndash;16. I divisjonsrunden fullførte Rodgers 31 av 36 pasninger for 366 yards og fire touchdowns da Packers knuste første seed Atlanta Falcons 48&ndash;21. Det var Packers' høyeste poengsum i sluttspillet noensinne. I konkurransen tangerte Rodgers NFL-rekorden for sluttspillkamper på rad med minst tre touchdownpasninger (3 kamper). Rodgers satte også en NFL-rekord ved å bli den første quarterbacken med ti touchdownpasninger sammenlagt i tre sluttspillkamper på rad. Den 23. januar 2011 hadde Rodgers en passer rating på 55,4 da Packers slo andre seed Chicago Bears 21&ndash;14 for NFC Championship.

Seier i NFC Championship Game sendte Packers til Super Bowl XLV hvor de vant 31&ndash;25 mot Pittsburgh Steelers. Rodgers fullførte 23 av 39 pasninger for 304 yards og tre touchdowns i kampen, og ble utpekt til Super Bowl MVP.

For sine prestasjoner i sluttspillet ble Rodgers den tredje spilleren i NFLs historie med over 1 000 yards i ett sluttspill, og ble en av fire quarterbacks med over 300 pasningsyards, minst 3 touchdownpasninger og ingen interceptions i et Super Bowl. Han avsluttet med 1 094 pasningsyards (#4 noensinne), 9 touchdownpasninger (tangert for #4 noensinne), to touchdown rushes og to interceptions, med 68,2% fullførte pasninger og en passer rating på 109,8. Rodgers ble også den eneste spilleren med minst 900 pasningsyards og to touchdown rushes i ett sluttspill. Han ble rangert som #11 av andre spillere i NFL Top 100 Players of 2011.

#### 2011: NFL MVP

På grunn av NFLs lockout i 2011 planla ikke Packers, eller Rodgers, uoffisielle treningsøkter i offseason, til tross for at flere andre lag gjorde det. Usikkerhet rundt laget og Rodgers' form ble vasket bort da de slo New Orleans Saints, som hadde hatt treninger i offseason, 42&ndash;34. Han hadde 312 pasningsyards og tre touchdowns, og ble utpekt til NFC Offensive Player of the Week. Under en pressekonferanse etter kampen sa Rodgers "I was going to ask myself, what would have happened if we had offseason workouts? I mean, could we have started any faster and scored more points tonight?"

Da Packers slo Denver Broncos 49&ndash;23 i uke 4 hadde Rodgers 408 pasningsyards, fire touchdowns og én interception, og fikk sin andre NFC Offensive Player of the Week-tittel. To uker senere satte Rodgers en karriererekord med en 93-yard touchdownpasning til Jordy Nelson da laget slo St. Louis Rams 24&ndash;3. Han fikk sin tredje NFC Offensive Player of the Week-tittel i sesongen da Packers slo San Diego Chargers 45 &ndash;38 i uke 9, hvor Rodgers hadde 247 pasningsyards og fire touchdownpasninger. Packers tangerte NFC-rekorden for flest seiere på rad i begynnelsen av en sesong med 13&ndash;0, men tapte 19&ndash;14 i uke 15 mot Kansas City Chiefs, som satte en stopper for Packers seiersrekke på 19 kamper, den nest lengste i NFLs historie.

Ved sesongslutt hadde Rodgers 4 643 pasningsyards, 45 touchdownpasninger og seks interceptions og en passer rating på 122,5, som per sesongslutt 2020 er den høyeste ratingen noensinne. Rodgers ledet også ligaen i touchdowns per interception (7,5 - fjerde best noensinne), prosentandel touchdownpasninger (9,0% - nest høyest noensinne), og yards per forsøk (9,2 - fjerde høyest noensinne siden statistikken ble sporet 1970), og var nummer to i både touchdownpasninger (45, sjette høyest noensinne) og prosentandel fullførte pasninger (68,3%) samt nummer fem i pasningsyards. Han ble utpekt til NFC Offensive Player of the Month for september, oktober og november, og FedEx Air Player of the Week seks ganger (Uke 4, 5, 6, 7, 9 og 13). I uke fire mot Denver Broncos ble Rodgers den eneste quarterbacken i NFLs historie med over 400 pasningsyards og fire touchdowns i samme kamp som han fikk to touchdown rushes. Han vant Galloping gobbler i 2011 som MVP i Thanksgiving-kampen mellom Packers og Detroit Lions, en 27&ndash;15 seier, og tangerte NFL-rekorden for antall kamper på rad med minst to touchdownpasninger (13).

Packers ble det femte laget i NFLs historie til å avslutte seriespillet 15&ndash;1. Rodgers spilte i 15 av de 16 kampene, da han hadde en pauseuke da Packers møtte Detroit Lions i uke 17 etter at Packers hadde sikret hjemmebane i sluttspillet uken før. Packers' angrepsrekke satte en ny lagrekord for flest poeng i en sesong med 560, som per 2016 er tredje mest noen noensinne etter Patriots i 2007 og Denver Broncos i 2013.

Rodgers satte flere NFL-rekorder i 2011. Han hadde en passer rating over 100,0 i tretten av sesongens kamper, inkludert tolv kamper på rad (begge var rekorder), og en passer rating på 110,0 eller høyere i tolv kamper, inkludert elleve på rad (også rekorder). Rodgers vant også ligaens MVP-tittel, med 48 av 50 stemmer (de to andre gikk til Drew Brees). Han var også nummer to, bak Brees, for AP Offensive Player of the Year. Rodgers' 2011-sesong ble i 2013 rangert som den tredje beste pasningssesongen noensinne av ESPN, og ble erklært som den mest effektive.

Packers gikk på tap i sin første kamp i sluttspillet, da fremtidige Super Bowl-vinnerne New York Giants overrasket med en 37&ndash;20-seier. Packers' mottakere mistet seks pasninger i kampen, og Rodgers avsluttet med 264 pasningsyards, to touchdownpasninger og én interception på sitt siste pasningsforsøk. Packers' 2011-lag ble det eneste laget i NFLs historie til å ikke vinne en kamp i sluttspillet etter å ha avsluttet seriespillet 15&ndash;1, og ble det fjerde laget på rad til å vinne minst 15 kamper og ikke vinne Super Bowl samme sesong. Rodgers ble utvalgt til Pro Bowl og All-Pro First Team. Han ble stemt frem til ligaens beste spiller i NFL Top 100 Players of 2012.

#### 2012

Rodgers og Packers startet -sesongen med et 30&ndash;22 tap mot San Francisco 49ers. Rodgers tapte dermed et veddelag med musikkgruppen Boyz II Men og måtte bruke en Alex Smith-trøye under treningsøkter uken derpå. Hadde Packers vunnet kampen skulle Boyz II Men fremført nasjonalsangen under lagets neste hjemmekamp i Lambeau.

I en 28&ndash;27 seier over New Orleans Saints i uke 4 hadde Rodgers 319 pasningsyards, fire touchdowns og én interception, og ble utpekt til NFC Offensive Player of the Week. Mot Houston Texans i uke 6 tangerte han en lagrekord med seks touchdownpasninger da Packers vant 42&ndash;24, og ble igjen utpekt til NFC Offensive Player of the Week. Opp til den kampen hadde Texans kun sluppet gjennom seks touchdownpasninger totalt. Dette markerte starten på en seierrekke på fem kamper hvor Rodgers fullførte 65,7% av pasningene sine for 1 320 yards, 17 touchdowns, to interceptions, og en passer rating på 119,1. I uke 15 sikret Packers sin andre divisjonstittel på rad da Rodgers kastet for 291 yards og tre touchdowns i en 21&ndash;13 seier mot Chicago Bears. Til tross for at Rodgers fullførte 28 av 40 pasninger for 365 yards, fire touchdowns, ingen interceptions og en passer rating på 131,8 tapte Packers 37&ndash;34 mot Minnesota Vikings i sesongfinalen. Dette markerte slutten på Packers' tolv kamper lange seierrekke mot lag i NFC North.

Packers avsluttet på toppen i NFC North 11&ndash;5, og sikret tredje seed i sluttspillet. Rodgers ledet ligaen for andre år på rad i passer rating (108,0), prosentandel touchdownpasnigner (7,1%) og touchdowns per interception (4,875), og var nummer to i touchdownpasninger (39), nummer tre i prosentandel fullførte pasninger (67,2%), nummer fem i yards per forsøk (7,78) og nummer åtte i pasningsyards (4 295).

I sluttspillet slo Packers Minnesota Vikings 24&ndash;10 i Wild Card-runden. Rodgers fullførte 23 av 33 pasninger til ti forskjellige spillere for 274 yards og én touchdown. I divisjonrunden tapte de 45&ndash;31 mot San Francisco 49ers. Rodgers fullførte 26 av 39 pasninger for 257 yards, to touchdowns og én interception, og hadde også 28 rushing yards. Han ble utvalgt til Pro Bowl for tredje gang i sin karriere. På NFL Top 100 Players of 2013 ble han stemt til #6.

#### 2013

Den 26. april 2013 forhandlet Packers og Rodgers frem en fem-årig kontraktforlengelse til en verdi av $110 millioner, som gjorde ham til den best betalte spilleren i NFLs historie. Packers begynte 2013-sesongen mot de regjerende NFC-mestrene San Francisco 49ers, som også var laget som hadde slått packers ut av sluttspillet året før. Rodgers fullførte 21 av 37 pasninger for 333 yards, tre touchdowns og én interception da Packers tapte 34&ndash;28. Uken etter satte Rodgers en personlig rekord med 480 pasningsyards, som også tangerte lagrekorden, da de vant 38&ndash;20 mot Washington Redskins. Rodgers ble utpekt til NFC Offensive Player of the Week for hans prestasjoner i kampen. Med 335 pasningsyards i første havldel satte han også en lagrekord. Han ble den første quarterbacken siden Y. A. Tittle i 1962 med minst 480 pasningsyards, fire touchdowns og ingen interceptions i én kamp. Uken etter ble hans rekke på 41 kamper på rad uten mer enn en interception avsluttet da Packers tapte 34&ndash;30 mot Cincinnati Bengals.

Packers vant de neste fire kampene sine, men mistet flere viktige spillere til skader på veien, inkludert mottakerne Randall Cobb og James Jones under kampen mot Baltimore Ravens, og tight end Jermichael Finley i kampen mot Cleveland Browns. Under hjemmekampen mot Chicago Bears i uke 9 pådro Rodgers seg en skade på venstre krageben etter en sack av Shea McClellin, og det var usikkert hvor lenge han kom til å få spille igjen. Før skaden hadde Packers klatret til toppen av NFC North med en stilling på 5&ndash;2. Uten Rodgers skulle Packers tape de fem neste kampene, til et sammenlagtresultat på 5&ndash;6&ndash;1.

Etter et comeback bak reservequarterback Matt Flynn, 
hadde Packers kjempet seg tilbake til et sesongresultat på 7&ndash;7&ndash;1 på vei inn i sesongens siste uke. Torsdag 26. desembers annonserte hovedtrener Mike McCarthy at Rodgers skulle starte i sesongfinalen mot Chicago Bears i Soldier Field, i en kamp som skulle avgjøre vinneren av NFC North. ROdgers kastet for 318 yards med to touchdowns og to interceptions i sesongfinalen. Packers lå under 27&ndash;28 med under ett minutt igjen av kampen, og med sin tredje 4th down i drivet, på 4th & 8, kastet Rodgers til Randall Cobb (som også spilte sin første kamp etter å ha knukket foten i uke 6) for en 48-yard touchdown som sikret seieren og divisjonstittelen, samt retten til å spille på hjemmebane i sluttspillet mot San Francisco 49ers. Rodgers vant GMC Never Say Never Award for 2013 for den siste pasningen. Ved serieslutt var Rodgers rangert som nummer fem i passer rating (104,9), prosentandel fullførte pasninger (66,6%), og yards per kamp (282), samt nummer to i yards per forsøk (8,75). I sluttspillet møtte Packers og Rodgers laget som eliminerte dem i divisjonsrunden året før, San Francisco 49ers. Kampen endte i tap, Packers' fjerde på rad mot 49ers, 23&ndash;20 etter et field goal mot slutten av kampen i Lambeau Field i Wild Card-runden. Rodgers hadde bare 177 pasningsyards, det laveste han hadde oppnådd i en sluttspillkamp, og én touchdownpasning. Han ble rangert som #11 på NFL Top 100 Players of 2014.

#### 2014: MVP for andre gang

Packers åpnet -sesongen mot de regjernde mestrene Seattle Seahawks, som de tapte 36&ndash;16. Uken etter kom Packers tilbake fra å ligge under 3&ndash;21 mot New York Jets, men vant eventuelt kampen 31&ndash;24. Comebacket på 18 poeng var Rodgers' største noensinne. Uken etter ble Packers' angrep dominert av Detroit Lions i et 19&ndash;7 nederlag. Packers' syv poeng var det minste laget hadde hatt i en kamp Rodgers avsluttet; med 223 yards totalt hadde Packers' angrep det laveste tallet siden Rodgers tok over, og hans 162 pasningsyard var også det laveste i hans karriere. For tredje sesong på rad startet Packers 1&ndash;2, og i de tre kampene hadde Rodgers kombinert fem touchdowns, én interception og en passer rating på 95,1. Etter kampene uttalte Rodgers til pressen, "R-E-L-A-X. Relax. We're going to be OK." 

Packers vant sine neste fire kamper, hvor Rodgers sammenlagt hadde 13 touchdowns og ingen interceptions. I uke fire fikk Rodgers NFC Offensive Player of the Week-tittelen, med 302 pasningsyards og fire touchdowns i en 38&ndash;17 seier mot Chicago Bears. Ike seks ledet Rodgers Packers på en siste drive med under to minutter spilletid igjen som sikret seieren mot Miami Dolphins. Han kopierte Dan Marinos fake spike ved å fullføre en pasning til wide receiver Davante Adams, som plasserte ballen fire yards for Dolphins' end zone. Det var dette playet som sikret Rodgers GMC Never Say Never Moment of the Year Award. I uke syv ble han igjen utpekt til NFC Offensive Player of the Week etter 255 pasningsyards og tre touchdowns i en 38&ndash;17 seier over Carolina Panthers.

I et nederlag mot New Orleans Saints i uke 8 kastet Rodgers 28 av 39 for 418 med én touchdownpasning og to interceptions, som avsluttet hans rekke på 212 pasningsforsøk på rad uten en interception,—den nest lengste i lagets historie. Rodgers pådro seg en strekkskade på bakre lår, som påvirket ham ut kampen.

I uke 10 ble Rodgers den andre spilleren i NFLs historie, og den første siden Daryle Lamonica i 1969, med seks touchdownpasninger i den første halvdelen av en kamp. Rodgers avsluttet kampen med 18 av 27 pasninger for 315 yards og seks touchdowns, til tross for å kun ha spilt én drive i kampens andre halvdel, og ble igjen utpekt til NFC Offensive Player of the Week. Rodgers satte flere rekorder i løpet av kampen: flest touchdownpasninger på rad på 70 yards eller mer med 16, og slo Brett Favre og Peyton Mannings gamle rekord, flest touchdownpasninger på rad uten en interception på hjemmebane&ndash;også tidligere holdt av Favre og Manning, og ble den første quarterbacken med ti touchdownpasninger mot samme lag i én sesong.

I en hjemmekamp mot Philadelphia Eagles i uke 11 satte Rodgers en rekord for flest forsøk på rad på hjemmebane uten en interception, og slo Tom Bradys gamle rekord på 288. Mens Packers vant 53&ndash;20 fullførte Rodgers 22 av 36 pasninger for 341 yards, tre pasninger og ingen interceptions.

Rodgers pådro seg en leggskade i uke 16 i en kamp mot Tampa Bay Buccaneers, på grunn av kraftig dehydrering som følge av en influensa han pådro seg i løpet av uken.

I uke 17, mot Detroit Lions, blusset Rodgers leggskade opp, og han ble ført av banen til garderoben. Da han kom tilbake var kampen uavgjort 14&ndash;14. Til tross for begrenset mobilitet fullførte Rodgers 13 av 15 pasninger for 129 yards og to scoringer mot ligaens nest beste forsvar. Packers vant 30&ndash;20, og sin fjerde divisjonstittel på rad. Totalt hadde Rodgers fullført 17 av 22 pasninger for 226 yards, to touchdowns, en passer rating på 139,6 og en rushing touchdown, som sikret hans fjerde NFC Offensive Player of the Week-tittel i 2014-sesongen.

Packers vant andre seed i NFC, og fikk en bye i første runde av sluttspillet, som Rodgers brukte på å hvile og rehabilitere sin venstre legg. I divisjonsrunden møtte Packers Dallas Cowboys, som var første gang i et lag som hadde vært ubeseiret på hjemmebane (Packers) møtte et lag som var ubeseiret på bortebane (Cowboys) i sluttspillet. Rodgers gikk 24 av 35 for 316 yards, tre touchdowns og en passer rating på 125,4 da Packers vant 26&ndash;21.

Packers reiste så til Seattle for å møte Seahawks. I NFC Championships ledet Packers 19&ndash;7 med fem minutter spilletid igjen, men Seattles kjempet tilbake til å lede 22&ndash;19 med 44 sekunder igjen. Rodgers kjørte et drive ned banen for å sikre uavgjort ved kampslutt etter ett field goal. På overtid fikk han derimot ikke spille etter at Seattle scoret kampens siste touchdown på sitt første drive. Rodgers gikk 19 av 34 for 178 yards med én touchdown og to interceptions.

Rodgers avsluttet seriespillet som #1 i touchdowns per interception (7,6), lavest prosentandel interceptions (1,0%), #2 i passer rating (112,2), yards per forsøk (8,4) og prosentandel touchdownpasninger (7,1%), #3 i touchdownpasninger (38), #7 i pasningsyards (4 381) og #9 i prosentandel fullførte pasninger (65,6%). Han satte en NFL-rekord for flest pasningsforsøk på rad uten en interception (512) og touchdownpasninger (41).

Rodgers fikk 31 stemmer og vant AP NFL Most Valuable Player for 2014-sesongen, og ble utpekt til NFC Offensive Player of the Year av Kansas City Committee of 101 samt Fed-Ex Air NFL Player of the Year. Han ble også utvalgt til AP All-Pro som første quarterback, med 44 stemmer, mens andre quarterback Tony Romo fikk tre. Han ble utvalgt til Pro Bowl for 2014-sesongen. Han ble rangert som #2 på NFL Top 100 Players of 2015.

#### 2015

Etter Rodgers' egen standard var 2015 et relativt dårlig år. Han hadde sin karrieres dårligste sesong i pasningsyards med 3 821 over minst 15 kamper, selv om han hadde 31 touchdownpasninger til kun 8 interceptions. Han fullførte kun 60,7% av sine pasninger, og hadde kun 6,7 yards per forsøk og en passer rating på 92,7; alle statistikkene var hans laveste i karrieren. Det at wide receiver Jordy Nelson var fraværende hele sesongen med en skade ble sett på som en stor grunn til Rodgers' lave statistikker sammenlignet med forrige sesonger.

I uke 3 slo Packers Kansas City CHiefs 38&ndash;28, hvor Rodgers hadde 333 pasningsyards og fem touchdowns, og ble tildelt NFC Offensive Player of the Week.

Den 3. desember 2015, i en kamp i uke 13 mot Detroit Lions kastet Rodgers en Hail Mary-pasning til Richard Rodgers II for 61 yards med 0:00 igjen, som sikret en 27&ndash;23 seier for Packers, etter at kampen ble forlenget etter en straffe mot Detroit for å ha holdt i en motstanders ansiktsmaske. Dette playet ble tidlig kjent som "The Miracle in Motown".

Packers nådde knapt sluttspillet som femte seed i NFC med et sesongresultat på 10&ndash;6. I Wild Card-runden slo de Washington Redskins 35&ndash;18 på bortebane. Rodgers avsluttet kampen med 210 yards og to touchdownpasninger. I divisjonsrunden mot Arizona Cardinals kastet Rodgers igjen en Hail Mary-pasning, denne gangen på 41 yards til Jeff Janis, som sendte kampen til overtid, hvor Packers tapte 26&ndash;20. Rodgers fullførte 24 av 44 pasninger for 261 yards, med to touchdowns og én interception. Han ble utvalgt til sitt femte Pro Bowl og ble rangert som ligaens sjette beste spiller på NFL Top 100 Players of 2016.

#### 2016

Rodgers' problemer fra 2015-sesongen fortsatte i de fem første kampene i -sesongen. I løpet av de fem kampene fullførte han 60,2% av pasningene sine, med i snitt 6,5 yards per forsøk og en passer rating på 88,4&ndash;veldig nært hans statistikker fra 2015. Han hadde også fem fumbles, hvor to ble tapt. Hans svake prestasjoner førte til spekulasjoner rundt roten til Rodgers' problemer.

I en *[[Thursday Night Football]]*-kamp i uke 7 mot Chicago Bears så man glimt av Rodgers' potensial, da han satte en lagrekord med 39 fullførte pasninger, 3 mer enn Favres rekord fra , som også ble satt mot Bears. Rodgers fikk også sin første kamp med over 300 pasningsyards siden uke 10 i 2015, mens Packers vant 26&ndash;10. Uken etter satte Rodgers en personlig rekord i seriespillet med 60 rushing yards mot Atlanta Falcons, og avsluttet med fire touchdownpasninger og en passer rating på 125,5.

Etter et nederlag mot Washington Redskins i uke 11&ndash;Packers' fjerde på rad, da med et sammenlagtresultat på 4&ndash;6&ndash;var Rodgers optimistisk om resten av sesongen, "I feel like we can run the table, I really do." Til tross for tvil fra journalister og mediepersoner rundt lagets muligheter, skulle Packers avslutte sesongen med seks seiere på rad&ndash;akkurat som Rodgers sa.

I en *[[Monday Night Football]]*-kamp mot Philadelphia Eagles i uke 12 så det ut til at Rodgers skadet låret under et scramble play. Rodgers ble ledet til skadeteltet på sidelinjen for å få låret teipet. Rodgers kom derimot umiddelbart tilbake uten å gå glipp av et snap, og avsluttet kampen med 30 av 39 pasninger for 313 yards, uten sacks eller interceptions. Dette var fjerde kampen hvor han hadde oppnådd over 300 pasningsyards, og den første gangen Eagles' forsvar hadde tillatt det. Packers vant kampen 27&ndash;13, og avsluttet sin fire kamper lange nederlagsrekke.

Mot Seattle Seahawks i uke 14 oppnådde Rodgers den beste passer ratingen mot Seahawks siden Pete Carroll tok over som hovedtrener i 2010 med 150,8. Packers vant kampen 38&ndash;10, og Rodgers oppnådde 246 pasningsyards og tre touchdownpasninger. Hans prestasjoner tjente han tittelen som NFC Offensive Palayer of the Week.

Den 20. desember ble Rodgers utvalgt til sitt tredje Pro Bowl på rad, og hans sjette totalt.

I uke 16 tangerte Rodgers og Drew Brees NFL-rekorden for flest sesonger med minst 35 touchdownpasninger med 4&ndash;en rekord delt med Peyton Manning og Tom Brady. I kampen mot Minnesota Vikings ble Rodgers igjen utpekt til NFC Offensive Player of the Week, med 28 av 38 pasninger for 347 yards, fire touchdowns og én rushing touchdown. Det var første gang den sesongen at Vikigns hadde sluppet gjennom 300 pasningsyards. Han satte også lagrekorder for flest sesonger med minst 4 000 pasningsyards (6), flest fullførte pasninger i en sesong (374) og, sammen med Jordy Nelson, flest touchdowns av en quarterback/wide receiver-kombinasjon (59).

Packers vant divisjonstittelen for NFC North og nådde sluttspillet. De slo New York Giants i Wild Card-runden, hvor Rodgers fullførte 25 av 40 pasninger for 364 yards og fire touchdowns. I divisjonsrunden slo de første seed fra NFC Dallas Cowboys. Rodgers fullførte 28 av 43 pasninger for 355 yards, to touchdowns og én interception. Sluttspillet var over i NFC Championship-kampen hvor Atlanta Falcons vant i den siste kampen i Georgia Dome. Rodgers fullførte 27 av 45 pasninger for 287 yards med tre touchdowns og én interception.

Ved sesongslutt 2016 hadde Rodgers 401 fullførte pasninger og 610 forsøk (begge personlige rekorder), andel fullførte pasninger på 65,7%, 4 428 pasningsyards, 40 touchdownpasninger, syv interceptions, en passer rating på 104,2, 396 rushing yards (personlig rekord) og fire rushing touchdowns. Med 40 touchdownpasninger ledet han ligaen i den statistikken for første gang i sin karriere og ble en av kun fire quarterbacks med minst 40 touchdowns i flere sesonger. Han var også nummer fire i pasningsyards, fullførte pasninger, pasningsforsøk, og passer rating. Han var nummer 3 i rushing yards og 5 i rushing touchdowns blant ligaens quarterbacks. Han ble rangert som nummer seks på NFL Top 100 Players of 2017.

#### 2017

Rodgers fikk sin 50. kamp med minst 300 pasningsyards da Packers slo Seattle Seahawks 17&ndash;9 i første uke. Han avsluttet kampen med 311, men hans rekke på 251 pasninger på rad uten en interception ble avsluttet da defensive end Nazair Jones plukket opp en pasning i første kvarter. I uke 5 fikk han sesongens eneste NFC Offensive Player of the Week-tittel da han ledet Packers på et kampvinnende drive mot Dallas Cowboys i kampens to siste minutter, til en 35&ndash;31 seier.

Uken etter, mot Minnesota Vikings, ble Rodgers tatt av banen med en skulderskade etter en takling fra Anthony Barr. Snart etter ble det annonsert at han hadde knukket sitt høyre krageben. Dagen etter, den 16. oktober, ble det annonsert at Rodgers skulle opereres. Operasjonen ble utført den 19. oktober, og han ble plassert på IR-listen dagen derpå. 13 skruer ble satt inn for å stabilisere kragebenet.

Rodgers var tilbake på trening 2. desember 2017, som gjorde det mulig for ham å spille i den kommende kampen i uke 15. Den 12. desember 2017 ble det annonsert at Rodgers hadde fått klarering til å starte i den neste kampen mot Carolina Panthers. Han ble offisielt aktivert fra reservelistene den 16. desember 2017. I kampen mot Panthers i uke 15 hadde Rodgers 290 pasningsyards, 3 touchdowns og tre interceptions, mens Packers tapte 24&ndash;31. To dager senere, den 19. desember, ble Rodgers igjen plassert på IR-listen etter at Packers' sjanser på å nå sluttspillet var over. På NFL Top 100 Players of 2018 ble han rangert som #10.

#### 2018

Den 29. august 2018 skrev Rodgers under på en kontraktforlengelse på fire år med en verdi på $134 millioner, med en signeringsbonus på $57,5 millioner.

Under *[[Sunday Night Football]]* mot Chicago Bears i uke 1 ble Rodgers tatt av banen med en kneskade, men var tilbake til tredje kvarter, hvor Packers da lå under med 20 poeng. Med 286 pasningsyards og tre touchdowns ved kampens slutt ledet Rodgers laget til en 24&ndash;23 seier. Til tross for kneskaden hadde ROdgers minst 40 pasningsforsøk i alle de tre neste kampene. I den siste av de tre kastet han sin første interception på 150 forsøk. I uke 5 kastet Rodgers for 442 yards (nest best i hans karriere) med tre touchdowns, men hadde også to fumbles da Packers tapte 31&ndash;23 mot Detroit Lions.

Etter bye-uken, og til tross for varige problemer med kneet, hadde Rodgers sin tredje uke på rad med en quarterback rating på over 100, da han hadde 286 pasingsyards, ingen interceptions og én touchdownpasning på 40 yards til Marquez Valdes-Scantling i et 29–27 tap mot Los Angeles Rams.

I uke 14, mot Atlanta Falcons, satte Rodgers en NFL-rekord med sin 359. pasning på rad uten en interception, og slo Tom Bradys rekord. Mot Chicago Bears ble Rodgers' rekke avsluttet med 402 pasningsforsøk etter en interception av free safety Eddie Jackson. I uke 16 mot New York Jets matchet Rodgers sin egen statistikk med over 400 pasningsyards, to touchdownpasninger og to rushing touchdowns i en 44&ndash;38 seier på overtid. Dette hadde kun skjedd en gang før i NFLs historie, da Rodgers selv gjorde det i 2011 mot Denver Broncos.

Den 18. desember 2018 ble Rodgers utvalgt til sitt syvende Pro Bowl. På grunn av en skade måtte han takke nei til kampen, og ble erstattet av Russell Wilson.

I sesongfinalen mot Detroit Lions pådro Rodgers seg en hjernerystelse tidlig og ble tatt av banen for resten av kampen. Han ble sendt til sykehus for å sjekkes for symptomer for hjernerystelse. Ettersom at Packers allerede ikke hadde noen sjanser til å nå sluttspillet svarte Rodgers på spørsmål om han, på grunn av skade, burde spille videre ved å si: "That's just not the way I lead, and I'm super-competitive, and I want to be out there with the guys and I look forward to being out there."

Rodgers avsluttet sesongen med 372 av 597 pasninger, 4 442 pasningsyards, 25 touchdownpasninger, to interceptions og en passer rating på 97,6. Med 25 touchdowns til to interceptions (12,5) ble han rangert som nummer tre noensinne (minimum 300 pasningsforsøk). I tillegg til hans nye rekord for flest pasningsforsøk på rad uten en interception satte han også en NFL-rekord for prosentandel interceptions i én sesong med kun 0,335%.

#### 2019

Sammen med den nye hovedtreneren Matt LaFleur ledet Rodgers laget til en sterk start på sesongen, med tre strake seiere mot Chicago Bears, Minnesota Vikings og Denver Broncos. Deres første nederlag kom i uke 4 mot Philadelphia Eagles, hvor Rodgers hadde 422 pasningsyards, to touchdownpasninger og én interception da laget tapte 34–27 under *Thursday Night Football*. I uke 7 mot Oakland Raiders hadde Rodger sin første kamp noensinne med en perfekt passer rating på 158,3, som den første quarterbacken i lagets historie. Han fullførte 25 av 31 pasninger for 429 yards og 5 touchdowns i en 42–24 seier, og ble utpekt til NFC Offensive Player of the Week. I uke 17 mot Detroit Lions kastet Rodgers for 323 yards, to touchdowns og én interception, i en 23–20 seier som sikret Packers bye i første runde av sluttspillet. Ved slutten av seriespillet hadde Rodgers 4 002 pasningsyards, 26 touchdownpasninger og fire interceptions. I divisjonsrunden av sluttspillet mot Seattle Seahawks kastet Rodgers for 243 yards og to touchdowns da Packers vant 28–23 win. I NFC Championship-kampen mot San Francisco 49ers fullførte Rodgers 31 av 39 pasningsforsøk for 326 yards og to touchdowns, men kastet også to interceptions, inkludert en til Richard Sherman i kampens to siste minutter. Packers tapte 37–20. Det var Rodgers' fjerde svake prestasjon i en NFC Championship-kamp på rad, med seks touchdowns, syv interceptions og en passer rating på 78,0 kombinert.

#### 2020: Tredje MVP

Rodgers startet 2020-sesongen med en solid prestasjon i en 43–34 seier over Minnesota Vikings, hvor han fullførte 32 av 44 pasninger for 354 yards og fire touchdowns. Han kastet sine første to interceptions i sesongen i uke 6 mot Tampa Bay Buccaneers, hvor han fullførte kampen med 160 yards, og Packers tapte 38–10.

I uke 12 kastet Rodgers for 211 yards og fire touchdowns i en 41–25 seier over Chicago Bears. I løpet av kampen ble han den 11. spilleren i NFLs historie til å nå 50 000 pasningsyards, med en 39-yard touchdownpasning til tight end Robert Tonyan halvveis inn i tredje kvarter. Uken etter, mot Philadelphia Eagles, kastet Rodgers for 295 yards og tre touchdowns da Packers vant 30–16. Rodgers' tredje touchdownpasning i kampen, til wide receiver Davante Adams, var hans 400. touchdownpasning. Han ble utpekt NFC Offensive Player of the Week for uke 13. Den 21. desember 2020 ble han utvalgt til Pro Bowl 2021. Han ble utpekt til NFC Offensive Player of the Month for sine prestasjoner i desember.

Rodgers avsluttet sesongen med 4 299 pasningsyards, 48 touchdownpasninger og fem interceptions. Han ledet ligaen i flere kategorier, inkludert prosentandel fullførte pasninger, touchdownpasninger og passer rating. Den 8. januar 2021 ble han utvalgt til All-Pro 2020s førstelag. Pro Football Writers of America utpekte ham til NFL MVP.

I divisjonsrunden, mot Los Angeles Rams, kastet Rodgers for 296 yards og to touchdowns og hadde en touchdown på løp da Packers vant 32–18. Packers tapte 31–26 mot Tampa Bay Buccaneers i NFC Championship Game, en kamp hvor Rodgers ble sacked fem ganger og konstant ble møtt av press fra Tampa Bays forsvar. Med nederlaget ble Rodgers 1–4 i conference championshipkamper, og den første quarterbacken i NFLs historie til å tape fire på rad. I løpet av kampen kastet Rodgers for 346 yards, 3 touchdowns og 1 interception. Etter sesongen ble han utpekt AP Most Valuable Player Award samt FedEx Air Player of the Year.

#### 2021: Fjerde MVP

I sesongåpningen mot New Orleans Saints fullførte Rodgers 15 av 28 pasninger for 133 yards og to interceptions. I fjerde kvarter ble han erstattet med Jordan Love, mens Packers tapte kampen 38–3. Rodgers og Packers kom derimot tilbake og vant syv kamper på rad etter nederlaget i New Orleans.

Etter å ha testet positivt for COVID-19 ble Rodgers flyttet til reservelisten den 3. november. Han gikk glipp 10 dager per ligaens regler for uvaksinerte spillere, som inkluderte en kamp mot Kansas City Chiefs. Til tross for at han svarte «Yeah, I'm immunized» da han i sesongoppkjøringen ble spurt om han hadde blitt vaksinert mot COVID-19, hadde han aldri tatt vaksinen. Han hadde isteden mottatt homøopatisk behandling fra sine personlige leger. Som uvaksinert brøt han flere av NFLs COVID-protokoller for uvaksinerte spillere, inkludert deltakelse i fester med lagkamerater uten beskyttelse og deltakelse i flere pressekonferanser uten munnbind. Som et resultat av hans oppførsel fikk han kallenavnene "Kaaron Rodgers" og "Throw Rogan". Rodgers fikk eventuelt en bot på $14 650 for brudd på protokollene, og laget fikk en bot på $300 000.

Han ble aktivert fra COVID-listen den 13. november 2021.

Den 23. desember 2021 ble Rodgers utvalgt til sitt tiende Pro Bowl. I kampen mot Cleveland Browns dagen derpå kastet Rodgers sin 443. touchdownpasning, og tok dermed lagrekorden fra Brett Favre. For sine prestasjoner på banen i løpet av desember ble han utnevnt NFC Offensive Player of the Month. Den 14. januar 2022 ble han valgt ut til All-Pro Team 2021.

I divisjonsrunden av sluttspillet mot San Francisco 49ers kastet Rodgers for 225 yards, men flere feilsteg av Packers’ special team førte til et 13–10 nederlag for Rodgers og Packers. Det var Rodgers’ fjerde nederlag mot 49ers i sluttspillet og hans andre nederlag på hjemmebane i divisjonsrunden. Etter sesongen ble Rodgers utpekt til AP NFL Most Valuable Player Award for andre sesong på rad. Rodgers ble den femte spilleren til å bli utpekt til MVP flere sesonger på rad, og første siden Peyton Manning i 2008 og 2009.

#### 2022: Siste sesong i Green Bay

Den 8. mars bekreftet Rodgers at han skulle spille i Green Bay også i 2022-sesongen etter en lengre periode med spekulasjoner om hvorvidt han skulle pensjonere seg eller be om et bytte. Den 16. mars signerte han en kontraktforlengelse på tre år med en verdig på $150,8 millioner hvorav $101,5 var garantert. Dette gjorde ham til den best betalte idrettsutøveren i Nord-Amerika.

I sesongåpningen mot Minnesota Vikings kastet Rodgers for 195 yards og en interception da Green Bay tapte 7–23. I uke 4 mot New England Patriots kastet han for 251 yards og to touchdowns, men kastet også sin fjerde pick-six noensinne, til Jack Jones, da Green Bay vant 27–24 på overtid. Etter et nederlag mot Tennessee Titans i uke 11 bekreftet Rodgers at han hadde spilt med en knukket tommel i kastehånden siden uke 5.

### New York Jets
#### 2023: Akillesskade

Den 26. april 2023 ble Rodgers byttet til New York Jets sammen med picks i første og femte runde i NFLs draft i 2023 i bytte mot picks i første, andre og sjette runde i 2023 og et betinget pick i andre runde av NFLs draft i 2024. Den 26. juli 2023 gikk Rodgers med på et lønnskutt da han signerte en kontrakt med Jets.

I uke 1 mot Buffalo Bills pådro Rodgers seg en ankelskade på sitt fjerde snap etter en sack av Bills’ defensive end Leonard Floyd. Rodgers ble hjulpet av banen og tatt inn i garderoben for videre undersøkelser. Rodgers’ reserve Zach Wilson ledet laget til en 22–16 seier på overtid. Dagen derpå ble det klart at Rodgers hadde revnet akillessenen, og at han derfor var ute for sesongen. Han ble offisielt plassert på injured reserve senere samme dag. Rodgers ble operert 13. september, og kan tidligst være tilbake på banen i midten av januar 2024. Den 29. november åpnet Jets Rodgers’ 21-dagers treningsvindu. Rodgers var begrenset under trening, og klarert for aktivitet, men ikke kontakt. Han ble flyttet til aktiv spillerstall 20. desember, men Jets annonserte at han ikke kom til å spille i løpet av sesongen ettersom laget ikke lenger kunne nå sluttspillet etter et nederlag mot Miami Dolphins i uke 15.

#### 2024

Etter å ha kun spilt fire snaps i sin første sesong på grunn av en skadet akillessene var Rodgers tilbake under *[[Monday Night Football]]* i uke 1 av 2024-sesongen. Han fullførte 13 av 21 pasninger for 167 yards, en touchdown og en interception da laget tapte mot San Francisco 49ers. I lagets hjemmedebut mot New England Patriots fullførte han 27 av 35 pasninger for 281 yards og to touchdowns i en 24–3 seier. I London i uke 5 ble Rodgers den niende quarterbacken i ligaens historie til å nå 60 000 pasningsyards, men kastet også tre interceptions inkludert en som garanterte nederlaget mot Minnesota Vikings sent i kampen. Jets’ hovedtrener Robert Saleh fikk sparken etter lagets nederlag i London, og noen eksperter mente at han ikke hadde kommet overens med Rodgers. Da han ble spurt om dette på *[[The Pat McAfee Show]]* nektet quarterbacken for at han hadde spilt en rolle i lagets avgjørelse om å si opp Saleh.

I lagets første kamp uten Saleh i uke seks kastet Rodgers for 294 yards og to touchdowns, inkludert en 52-yard Hail Mary-pasning til Allen Lazard på slutten av første halvdel, hans fjerde fullførte Hail Mary i løpet av karrieren. Laget tapte derimot 23–20 mot Buffalo Bills etter en interception på Jets’ siste drive. Etter nederlaget byttet Jets til seg Davante Adams, som Rodgers hadde spilt åtte sesonger med i Green Bay og kastet pasninger for 600 yards og 68 touchdowns til i den perioden. Etter fem strake nederlaget kastet Rodgers for 179 yards og tre touchdowns i andre halvdel av en kamp mot Houston Texans i uke 9 for en 21–13 seier.

## Touchdownfeiring
Siden han ble en starter i 2008 har Rodgers blitt kjent for sin unike feiring, som han og hans lagkamerater har kalt for "The Championship Belt". Etter en scoring feirer Rodgers med å late som om han tar på seg et usynlig mesterskapsbelte rundt livet. Lagkameraten Greg Jennings sa om feiringen: "It's just something fun that he does. We get excited when we see it cause we know that he's made a play or we've made a play as offense." Feiringen har blitt merket av World Wrestling Entertainments Triple H, og det har blitt vanlig blant tilhengere av Packers å herme bevegelsen under kamper. I et 15–9 nederlag mot Detroit Lions i uke 9 kastet Rodgers for 291 yards, en touchdown og tre interceptions. Det var første gang siden uke 15 av 2017-sesongen at Rodgers kastet tre interceptions i en kamp.

## Karrierestatistikker i NFL

### Seriespill

### Sluttspill

## NFL-rekorder
### Karriere
* Passer rating i en karriere (minst 1 500 forsøk): 103,6
* Flest pasningsforsøk på rad uten en interception (402)
* Færrest forsøk på å oppnå 30 000 pasningsyards (3 652)
* Færrest kamper til 300 touchdownpasninger (144)
* Færrest kamper til 400 touchdownpasninger (193)

### Enkeltsesonger og kamper
* Høyest quarterback rating i én sesong (122,5) (2011)
* Lavest prosentandel interceptions i en sesong (0,3 %) (2018)
* Flest kamper på rad med en passer rating over 100,0 (12) i én sesong (2011)
* Flest kamper på rad med en passer rating over 110,0 (11) i én sesong (2011).

### Green Bay Packers-rekorder
* Flest touchdownpasninger (475)

## Utmerkelser og priser
### NFL
* Super Bowl XLV-vinner
* Super Bowl MVP (XLV)
* 3× NFL Most Valuable Player (2011, 2014, 2020)
* 4× All-Pro førstelag (2011, 2014, 2020, 2021)
* 1x All-Pro andrelag (2012)
* 10× Pro Bowl (2009, 2011, 2012, 2014–2016, 2018–2021)
* 4× NFL-leder passer rating (2011, 2012, 2020, 2021)
* 2× NFL-leder touchdownpasninger (2016, 2020)
* NFL-ledere prosentandel fullførte pasninger (2020)
* NFL 2010s All-Decade Team
* Bart Starr Award (2014)
* Bert Bell Award (2011)
* 2× *SN* NFL Offensive Player of the Year (2011, 2014)
* *PWFA* NFL Offensive Player of the Year (2011)
* 2× GMC Never Say Never Award (2013, 2014)
* 3× NFC Offensive Player of the Year (2011, 2014, 2020)
* 3× FedEx Air NFL Player of the Year (, , )

### College
* Insight Bowl Offensive MVP (2003)
* First-team All-Pac-10 (2004)
* California Golden Bears Co-Offensive MVP (2004)

### Media
* 4× ESPY Award-vinner - Best NFL Player (2011, 2012, 2015, 2017)

## Personlig liv
Rodgers har to brødre; den yngste, Jordan, spilte quarterback ved Vanderbilt University, spilte en kort periode med Jacksonville Jaguars og senere med Tampa Bay Buccaneers. Selv om Rodgers og brødrene ble oppdratt som kristne sa Rodgers i et intervju i 2017 at han ikke lenger hadde noen tilknytninger til organisert religion.

Rodgers var i et forhold med skuespiller Olivia Munn fra 2014 til 2017 og med tidligere NASCAR-sjåfør Danica Patrick fra 2018 til 2020. og tidligere NASCARsjåfør Danica Patrick fra februar 2018 til juli 2020. Han begynte å gå ut med skuespilleren Shailene Woodley i andre halvdel av 2020. Under et intervju på *[[The Tonight Show Starring Jimmy Fallon]]* i 2021 bekreftet Woodley at hun var forlovet til Rodgers. Den 16. februar 2022 ble forlovelsen brutt.

I april 2018 ble det annonsert at Rodgers var en partner i eiergruppen for Milwaukee Bucks, som gjorde ham til den første aktive NFL-spilleren med en eierandel i et NBA-lag. Tre år etter at Rodgers kjøpte en andel vant Bucks ligatittelen, i 2021.

Rodgers har vært åpen om sin bruk av alternativ behandling. I 2022 avslørte han at han tidligere hadde tatt turer til Peru utenom sesongen for å ta ayahuasca. Han har vært en av de mest fremtredende spillerne i NFL som har vært åpen om sin motstand mot koronavaksiner.

## I media
Rodgers er en talsperson for State Farm Insurance og har spilt i flere reklamer for selskapet. I noen av reklamene har han vist frem sin kjente touchdownfeiring, som State Farm har gitt kallenavnet «Discount Double Check». Rodgers har også vært med i reklamer for Pizza Hut, samt flere lokale bedrifter i Wisconsin.

Den 5. april 2021 begynte Rodgers en to-uker periode som gjestevert på *[[Jeopardy!]]*. Rodgers vant *[[Celebrity Jeopardy!]]* i 2015.

Rodgers har også dukket opp i flere serier på TV, inkludert en episode av *[[The Office US|The Office]]* i 2013, *[[Game of Thrones]]* i 2019 og sketsjserien *[[Key & Peele]]* i 2015. Han spilte også en *Jeaopardy!*-vert for en episode av *[[The Conners]]*.

Under sesonger er Rodgers ofte gjest på Pat McAfee Show. Et intervju med McAfee fra 2021 ble trukket frem etter at Rodgers hadde kommet med flere feilaktige påstander om COVID-19, hvor han blant annet påstod at uvaksinerte ikke var gruppen som ble mest påvirket av pandemien og at ivermectin kunne hjelpe folk som hadde COVID-19.

## Humanitært- og veldedighetsarbeid
Rodgers er grunnlegger, og sammen med David Gruber medskaper, av itsAaron, som jobber for å "creating awareness for organizations and people who are changing the world".

Han støtter også MACC Fund, RAISE Hope for Congo, samt annet humanitært arbeid. I en episode av *[[Celebrity Jeopardy]]* den 12. mai 2015 samlet han inn $50 000 til MACC Fund ved å vinne over astronauten Mark Kelly og entreprenør og panelist på *[[Shark Tank]]* Kevin O'Leary.

Rodgers støtter også sitt gamle universitet, University of California, Berkeley. Han donerte penger til oppussing av universitets idrettsfasiliteter og etablerte også et stipend for studenter som overførte til skolen. I 2021 ble han på grunn av sitt veldedighetsarbeid hedret av universitetet.

## Referanser


## Eksterne lenker
* 
* 
* 
* 
*  Green Bay Packers bio
*  California Golden Bears bio
*